L 275/6 Den Europæiske Unions Tidende 17.9.2014 AFGØRELSER RÅDETS AFGØRELSE af 15. september 2014 om den holdning, der skal indtages på vegne af Den Europæiske Union i Medlemsrådet under Det Internationale Olivenråd, for så vidt angår forlængelsen af den internationale overenskomst af 2005 om olivenolie og spiseoliven (2014/664/EU) RÅDET FOR DEN EUROPÆISKE UNION HAR — under henvisning til traktaten om Den Furopæiske Unions funktionsmåde, særlig artikel 207, sammenholdt med arti- kel 218, stk. 9, under henvisning til forslag fra Europa-Kommissionen, og ud fra følgende betragtninger: (1) Den internationale overenskomst af 2005 om olivenolie og spiseoliven (!) (»overenskomsten«) udløber den 31. december 2014, medmindre Medlemsrådet under Det Internationale Olivenråd (IOC) i overensstemmelse med bestemmelserne i overenskomstens artikel 47, stk. 1 og 2, beslutter at forlænge den. (2) > Den 19. november 2013 gav Rådet Kommissionen bemyndigelse til at indlede forhandlinger på Unionens vegne med henblik på indgåelsen af en ny international overenskomst om olivenolie og spiseoliven. (3) — Der er ved at blive ført drøftelser i IOC om en ny overenskomst. Det står på nuværende tidspunkt klart, at det ikke vil være muligt at indgå en overenskomst inden den 31. december 2014. Det er derfor i Unionens interesse at sikre, at den nuværende overenskomst forlænges. (4) — Forlængelsen af den nuværende overenskomst sker uafhængigt af forhandlingerne med henblik på indgåelsen af en ny overenskomst. Unionen bør derfor anmode om en forlængelse på ét år af den nuværende overenskomst og stemme for en sådan forlængelse, hvis dette foreslås Medlemsrådet — VEDTAGET DENNE AFGØRELSE: Artikel 1 Den holdning, der på Unionens vegne skal indtages i Medlemsrådet under Det Internationale Olivenråd, er at anmode om en forlængelse på ét år af den nuværende overenskomst om olivenolie og spiseolie og at stemme for forlængelsen på ét år af den internationale overenskomst af 2005 om olivenolie og spiseoliven, hvis den foreslås i Medlemsrådet. Artikel 2 Denne afgørelse træder i kraft på dagen for vedtagelsen. Udfærdiget i Bruxelles, den 15. september 2014. På Rådets vegne S. GOZI Formand () EUTL 302 af 19.11.2005, s. 47.